stanford-oval/wikipedia huggingface dataset:
Sébété

| Sébété |
| --- | --- |
 Sébété
 Koordinaatit: 14°2′0″N, 7°8′43″W 
Valtio:  Mali
Alue:  Koulikoron alue
Piiri:  Banamban piiri
Hallinto:  
 – Hallinnon tyyppi:  maalaiskunta
Väkiluku (2009):  4 100
Infobox OKVirheellinen NIMI-arvo: 
Sébété on maalaiskunta ja sen keskuskylä Koulikoron alueen Banamban piirissä Malissa. Se sijaitsee 72 kilometriä Banambasta koilliseen. Kunnassa on 4 100 ja kylässä 1 200 asukasta (vuonna 2009).
Sébétén kunta rajoittuu etelässä Banamban piirin Toubacoron, lännessä Boronin, pohjoisessa Naran piirin Niamanan ja Guirén ja idässä Ségoun piirin Bellenin kuntiin. Alue on pinnanmuodostukseltaan tasankoa. Pysyviä vesistöjä ei ole. Ilmasto on sudanilais-sahelilainen. Kasvillisuus on pensassavannia.
Kuntaan kuuluu kymmenen kylää. Asukkaat ovat bambaroita, fulbeja, kakoloja ja maureja. Puhutuin kieli on bambara. Uskontoja ovat islam ja animismi.
Sébétén kautta kulkee Bamakosta Nionoon johtava maantie RN27. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra ja maapähkinä. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä.
Armas Sikanen

Armas Eemil Sikanen (22. heinäkuuta 1894 – 23. tammikuuta 1968) oli suomalainen kauppias ja kestävyysuimari.
37-vuotias savonlinnalainen kauppias Armas Sikanen ui 28. heinäkuuta 1931 Punkasalmelta Savonlinnaan 44–45 kilometrin pituisen matkan ajassa 20 tuntia 15 minuuttia. Hän lähti Punkasalmelta kello 1 aikaan yöllä ja oli perillä Savonlinnan satamassa kello 21.15 illalla. Matkalla Sikasta seurasi veneellä kolme miestä, jotka aina välillä antoivat hänelle lämmintä kananmunilla suurustettua lihalientä ja teetä. Matkan aikana Sikaselle tuottivat vaikeuksia salmien kylmät virtapaikat, joissa vesi oli noin 3 astetta kylmempää kuin muualla. Sikanen oli uintia varten voidellut ruumiinsa vaseliinin ja autoöljyn seoksella. Hän käytti kilometriä kohden keskimäärin 27 minuuttia. Sikanen löi Matti Hämäläisen 1927 tekemän pituusuintiennätyksen kun tämä ui Laatokalla Valamosta Sortavalaan 40–42 kilometrin matkan ajassa 26 tuntia 20 minuuttia. Sikanen oli kesällä 1930 yrittänyt uida Punkasalmelta Savonlinnaan mutta hän joutui silloin keskeyttämään  uituaan 31 kilometriä. Sikanen oli aiemminkin nuorempana tehnyt pidempiä uintimatkoja uiden 10–15 kilometrin matkoja.
Sikanen yritti 31. heinäkuuta 1932 uida Suomenlahden yli Virosta Suomeen, mutta hän joutui silloin keskeyttämään uintinsa kovan merenkäynnin vuoksi uituaan seitsemässä ja puolessa tunnissa noin 20 kilometrin matkan.
Sikanen yritti uudelleen heinäkuun lopulla 1934 uida Suomenlahden yli Tallinnasta Porkkalaan mutta hän joutui keskeyttämään uintiyrityksen jäätävän kylmän kuusiasteisen veden takia yritettyään lähteä matkalle useita kertoja.
Arrondissementti

Arrondissementti (ransk. arrondissement) on alempi hallintoalueen yksikkö, joka on lähinnä käytössä Ranskassa ja sen entisissä alusmaissa.
Ranska

Ranskan departementit jakautuvat yhteensä 342:een arrondissementtiin, jotka jakautuvat edelleen kantoneihin. Arrondissementin hallintoelin on aliprefektuuri, jota johtaa presidentin valitsema aliprefekti. Pariisissa kaupunginosia nimitetään arrondissementeiksi, mutta ne vastaavat lähinnä kantoneita.
Muut maat

Arrondissementteja käyttävät Belgia, Haiti, Senegal, Mali, Benin, Kamerun sekä muutamalla muulla maalla arrondissementti toimii kuntien osina. Kanadassa kunnallisyksikkö borough on ranskaksi arrondissement. Niger nimesi vuonna 2002 arrondissementtinsa departementeiksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arrondissement
Käännös suomeksi
Svolværin lentoasema

Svolværin lentoasema (IATA: SVJ, ICAO: ENSH) on Svolværissa Pohjois-Norjassa sijaitseva lentoasema. Svolværin lentoasemalta on Widerøen tekemiä lentoja joihinkin Nordlandin läänin kuntiin ja kaupunkeihin, kuten Bodøön.
Aiheesta muualla

Lentoaseman virallinen nettisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sébougou

| Sébougou |
| --- | --- |
 Nigerjoki ja moskeija Segoukoron kylässä.
 Sébougou
 Koordinaatit: 13°25′5″N, 6°18′25″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  16 300
Infobox OKVirheellinen NIMI-arvo: 
Sébougou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla Ségoun länsipuolella. Kunnassa on 16 300 asukasta (vuonna 2009).
Sébougoun kunta rajoittuu koillisessa Ségoun, kaakossa Sakoïban, etelässä Soignébougoun, lounaassa Konodiminin ja luoteessa Farakon kuntiin.
Kuntaan kuuluu kymmenen kylää. Asukkaat ovat bambaroita, fulbeja, markoja, bozoja ja somonoja. Puhutuin kieli on bambara ja vallitseva uskonto islam.
Sébougoun kautta kulkee Bamakon ja Moptin välinen maantie RN6. Paikallisia elinkeinoja ovat maanviljely, karjanhoito ja kalastus.
Kunnassa toimii GDCM-ryhmään kuuluvan Moulin Moderne du Mali, joka tuottaa muun muassa jauhoja, sokeria, tomaattipyreetä, keksejä ja rehua. Tehdas työllistää yli kaksi ja puolisataa vakituista ja lähes sata kausityöntekijää.
Nähtävyyksiin kuuluvat Segun bambaravaltion hallitsijan Mamari Kulibalin palatsit, hänen hautansa sekä hänen äitiään varten rakennettu moskeija.
Starnbergin piirikunta

Starnbergin piirikunta (saks. Landkreis Starnberg) on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan pinta-ala on 487,7 neliökilometriä, ja siihen kuuluu 14 kuntaa. Piirikunnan väkiluku oli vuoden 2018 lopussa 136 092. Piirikunnan keskus on Starnberg, joka on myös piirikunnan suurin kaupunki.
Starnbergin piirikunta ja sen kunnat.
Väkiluvun kehitys

1950: 65 463
1960: 73 704
1970: 88 221
1980: 106 656
1990: 114 957
2000: 124 956
2010: 130 283
Lähde:
Aiheesta muualla

Kuvia tai muita tiedostoja aiheesta Starnbergin piirikunta Wikimedia Commonsissa
Piirikunnan verkkosivut (saksaksi)
Baijerin piirikunnat ja kaupunkipiirit
Aichach-Friedberg
Altötting
Amberg
Amberg-Sulzbach
Ansbachin piirikunta
Ansbach
Aschaffenburgin piirikunta
Aschaffenburg
Augsburgin piirikunta
Augsburg
Bad Kissingen
Bad Tölz-Wolfratshausen
Bambergin piirikunta
Bamberg
Bayreuthin piirikunta
Bayreuth
Berchtesgadener Land
Cham
Coburgin piirikunta
Coburg
Dachau
Deggendorf
Dillingen an der Donau
Dingolfing-Landau
Donau-Ries
Ebersberg
Eichtätt
Erding
Erlangen
Erlangen-Höchstadt
Forchheim
Freising
Freyung-Grafenau
Fürstenfeldbruck
Fürthin piirikunta
Fürth
Garmisch-Partenkirchenin piirikunta
Günzburg
Haßberge
Hofin piirikunta
Hof
Ingolstadt
Kaufbeuren
Kelheim
Kempten
Kitzingen
Kronach
Kulmbach
Landsberg am Lech
Landshutin piirikunta
Landshut
Lichtenfels
Lindau
Main-Spessart
Memmingen
Miesbach
Miltenberg
Mühldorf am Inn
Münchenin piirikunta
München
Neuburg-Schrobenhausen
Neumarkt in der Oberpfalz
Neustadt an der Aisch-Bad Windsheim
Neustadt an der Waldnaabin piirikunta
Neu-Ulm
Nürnberg
Nürnberger Land
Oberallgäu
Ostallgäu
Passaun piirikunta
Passau
Pfaffenhofen an der Ilm
Regen
Regensburgin piirikunta
Regensburg
Rhön-Grabfeld
Rosenheimin piirikunta
Rosenheim
Roth
Rottal-Inn
Schwabach
Schwandorf
Schweinfurtin piirikunta
Schweinfurt
Starnberg
Straubing
Straubing-Bogen
Tirschenreuth
Traunstein
Unterallgäu
Weiden in der Oberpfalz
Weilhelm-Schongau
Weißenburg-Gunzenhausen
Wunsiedel im Fichtelgebirge
Würzburgin piirikunta
Würzburg
Abhasia

Abhasia (abhaasiksi Аҧсны, Aphsny, georg. აფხაზეთი, Apkhazeti, ven. Абха́зия, Abhazija) on kansainvälisesti kiistelty vuonna 1992 itsenäiseksi julistautunut alue Kaukasiassa. Abhasian pääkaupunki on Suhumi.
Venäjän ja Georgian välisen sodan, jossa Venäjä tuki separatistialueita, jälkeen Venäjä tunnusti alueen itsenäisyyden. Itsenäisyyden ovat tunnustaneet myös Nicaragua, Venezuela, Nauru ja Syyria. Suuri osa kansainvälisestä yhteisöstä katsoo alueen olevan osa Georgian valtiota.
Historia

Abhasian kuningaskunta (700–900-luku)
Abhasian ruhtinaskunta (1400-luku–1864)
Abhasian sosialistinen neuvostotasavalta (1921–1931)
Abhasian autonominen sosialistinen neuvostotasavalta (1931–1990)
Abhasian sota (1992–1993)
Abhasian taistelut 2008
Politiikka

Abhasian ensimmäisenä presidenttinä toimi Vladislav Ardzinba. Sergei Bagapš valittiin virkaan 12. tammikuuta 2005. Hän sai vaaleissa 91,54 % äänistä, ja hänen vastaehdokkaansa Jakob Lakoba vain 4,5 %. Bagapšin aikana käytiin Georgian sota, ja Venäjä tunnusti maan itsenäiseksi. Bagapš kuoli 2011 syöpäleikkauksen komplikaatioihin. Hänen seuraajakseen valittiin vuosina 2005–2010 pääministerinä toiminut Alyksandr Ankvab. Ankvab jätti eronpyyntönsä 1. kesäkuuta 2014 opposition protestiliikkeen vuoksi. Elokuun vaaleissa presidentiksi nousi liikkeen johtaja Raul Khadzimba niukalla enemmistöllä.
Abhasian parlamentti oli 2002, 2003 ja uudelleen 2004 turhaan vedonnut Venäjään Abhasian tunnustamiseksi, Abhasian liittämiseksi Venäjän rahajärjestelmään ja puolustusavun antamiseksi. Venäjä tunnusti kuitenkin itsenäisyyden vuoden 2008 sodan seurauksena.
YK perusti Abhasiaan ihmisoikeuksia edistävän ja tarkkailevan toimiston vuonna 1997. Toimiston tehtävänä oli edistää laillisuutta ja tukea sisäiseen maanpakolaisuuteen joutuneiden asukkaiden rauhanomaista paluuta kotiseuduilleen. Toimisto toimi yhdessä ETYKin mission kanssa vuoteen 2006 asti, jolloin ETYK lakkautti oman missionsa. Vuonna 2009 YK päätti edelleen jatkaa operaatiotaan Georgiassa, mutta kesällä 2009 se lakkautettiin Venäjän vastustuksen takia. Vuonna 2004 monilta Abhasian vähemmistökansallisuuksilta poistettiin oikeus käydä koulua omalla kielellään. Myös georgian kielen käyttö kouluissa on kielletty.
Politiikka > Pakolaishallitus Georgiassa

Georgian hallitus tunnusti ainoastaan tukemansa Abhasian autonomisen tasavallan hallituksen, joka piti elokuuhun 2008 asti asemapaikkanaan Tškhaltan kylää Kodorin solan yläpuolella. Tämä hallitus hallitsi nimellisesti Abhasian Georgian hallussaan pitämää aluetta, johon kuului noin 17 % Abhasian pinta-alasta ja 1–1,5 % väestöstä. Sen johdossa oli Malkhaz Akishbaia.
Kodorin kriisi 2006 aiheutui, kun Georgian sisäasiainministeriö lähetti erikoisjoukkoja riisumaan aseista Abhasian puolisotilaallisten joukkojen johtajan Emzar Kvitsianin. Saatuaan kyseisen alueen valtaansa määräsi Georgian presidentti Abhasian itsenäisyysmielisiä vastustavan Abhasian pakolaishallituksen Tbilisistä ottamaan alueen hallintaansa. Georgian hallitus suunnitteli myös georgialaisten paluumuuttoa alueelle.selvennä
2007 Georgian helikopterikriisi aiheutui siitä, kun 11. maaliskuuta 2007 kolme Mi-24-helikopteria pommitti Tškhaltan kylää, jossa oli Abhasian autonomisen tasavallan hallituksen hallintopaikka. Venäjä kiisti hyökkäysepäilyt, jotka Georgian hallitus kohdisti siihen.
Politiikka > Kansainvälinen asema

Abhasian kansainvälinen asema on kiistanalainen. Georgia pitää sitä autonomisena tasavaltanaan. Venäjän federaation liittokokouksen molemmat kamarit kehottivat yksimielisesti 25. elokuuta 2008 presidentti Dmitri Medvedeviä tunnustamaan Abhasian ja Etelä-Ossetian itsenäisyyden. Dmitri Medvedev ilmoitti jo seuraavana päivänä, 26. elokuuta 2008, Venäjän tunnustavan Abhasian ja Etelä-Ossetian "ihmishenkien säästämiseksi". Suurin osa kansainvälistä yhteisöä pitää Abhasiaa edelleen osana Georgiaa.
Kaksi muuta kansainvälisesti kiisteltyä itsenäiseksi julistautunutta aluetta, Transnistria ja Etelä-Ossetia, ovat myös tunnustaneet alueen itsenäisyyden.
Etelä-Ossetian tasavalta allekirjoitti 17. syyskuuta 2008 ystävyys-, yhteistyö- ja avunantosopimuksen Venäjän federaation kanssa. Sopimuksen neljäs artikla sisältää myös sotilaallisen avunannon mahdollisuuden Yhdistyneiden kansakuntien peruskirjan 51. artiklan mukaisesti. . Samansisältöinen sopimus allekirjoitettiin samanaikaisesti myös Venäjän federaation ja Abhasian tasavallan kesken.
Politiikka > Kansainvälinen asema > Tunnustaneet maat > YK:n jäsenvaltiot

| Valtio | Tunnustuspäiväys | Diplomaattisten suhteiden solmiminen | Viitteet |
| --- | --- | --- | --- |
|  Venäjä | 26. elokuuta 2008 | 9. syyskuuta 2008 |   |
|  Nicaragua | 5. syyskuuta 2008 | 10. syyskuuta 2009 |  . |
|  Nauru | 15. joulukuuta 2009 | 15. joulukuuta 2009 |  |
|  Venezuela | 10. syyskuuta 2010 | 12. heinäkuuta 2010 |   |
|  Syyria | 29. toukokuuta 2018 | 22. heinäkuuta 2018 |  |
Politiikka > Kansainvälinen asema > Tunnustaneet maat > Muut valtiot

|  | Valtio | Tunnustuspäiväys | Diplomaattisten suhteiden solmiminen |
| --- | --- | --- | --- |
| 2 |  Transnistria | 12. lokakuuta 1994 |  |
| 1 |  Etelä-Ossetia | 19. syyskuuta 2005  | 26. syyskuuta 2007 |
| 3 |  Artsakhin tasavalta | 17. marraskuuta 2006 |  |
Politiikka > Kansainvälinen asema > Tunnustuksen peruuttaneet valtiot > YK:n jäsenmaat

| Valtio | Tunnustuspäiväys | Diplomaattisten suhteiden solmiminen | Diplomaattiset suhteet katkaistu |
| --- | --- | --- | --- |
|  Vanuatu | 23. toukokuuta 2011 | 23. toukokuuta 2011 | 2015  |
|  Tuvalu | 18. syyskuuta 2011 | 18. syyskuuta 2011 | huhtikuu 2014 |
Maantiede

Abhasian noin 8 600 km² suuruinen alue sijaitsee Georgian luoteisosassa Mustanmeren rannalla. Kaukasus-vuoret pohjoisessa erotavat Abhasian Venäjästä (Karatšai-Tšerkessiasta), ja etelässä maa rajautuu Georgian Samegrelon alueeseen.
Maa on erittäin vuoristoinen, ja lähes 75 % sen pinta-alasta on vuoria tai kukkuloita. Kaukasuksen korkein kohta Abhasian alueella on 4 046 m. Abhasia jakaantuu luonnon olosuhteiden mukaan kahteen hyvin erilaiseen osaan; Mustanmeren rannikkoseutuun ja sen pohjoispuolella olevaan Kaukasusvuoristoon. Asutus keskittyy suurimmaksi osaksi rantakaistaleelle ja muutamiin syviin, jokien kovertamiin laaksoihin.
Ilmasto on erittäin leuto, minkä vuoksi neuvostoaikana Abhasiaa sanottiin usein Georgian rivieraksi. Alue tunnetaan myös maataloustuotteistaan, kuten teestä, tupakasta, viinistä ja hedelmistä. Mustanmeren rannikkoseudulla vallitsee subtrooppinen ilmasto. Vuoden keskimääräinen sademäärä on 1 400–1 500 mm. Tätä rannikkokaistaletta lukuun ottamatta Abhasia sijaitsee Ison-Kaukasuksen etelärinteillä. Ilmasto muuttuu sitä viileämmäksi mitä korkeammalle vuoristossa noustaan. Vuoristokin on varsin runsassateista seutua, vuoden keskimääräinen sademäärä on 700–1 000 mm.
Yli puolet Abhasian pinta-alasta on metsien peitossa. Mustanmeren rannikko kuuluu Välimerenilmaston nahkealehtisten kasvien vyöhykkeeseen (metsää ja pensastoa). Vuoristoalueella metsät ovat pääasiassa havumetsää. Korkeimmilla vuoristoseuduilla on vuoristoniittyä.
Maantiede > Osat

Abhasia jaetaan epävirallisen lähteen mukaan yhteen Abhasian hallinnon alaiseen kaupunkiin (Suhumi) ja seitsemään piiriin. Kunkin piirien alaisuudessa olisi enimmillään kaksi kaupunkia:
Gagra
Gali
Gudauta
Gulripši
Otšamtšire
Suhumi*
Suhumin maakunta
Tkvartšeli
Talous

Mustanmeren rannikon suotuisan ilmaston ja hedelmällisen maaperän ansiosta siellä viljellään teetä, tupakkaa, sitrus- ym. hedelmiä, viinirypäleitä ja maissia. Maan teollisuus on lähinnä maataloustuotteita jalostavaa teollisuutta. Lisäksi louhitaan kivihiiltä. Kivihiilialueen keskuksena on Tkvartšeli. Mustallamerellä harjoitetaan kalastusta.
Matkailu on aikaisemmin ollut merkittävä elinkeino, sillä alueella on useita suosittuja loma- ja virkistyskeskuksia, kuten Suhumi, Pitsunda, Gagra ja Ritsajärvi. Georgian kanssa käyty sota on kuitenkin karkottanut turistit. Maa toivoi turismin elpyvän viimeistään, kun Sotšin talviolympialaiset toivat turisteja lähialueelle vuonna 2014.
Maan tärkeimmät liikenneväylät ovat tiheästi asutun rannikon halki kulkevat rauta- ja valtatie. Tärkein lentokenttä on Suhumissa. Alueen pohjoiset vuoristoseudut ovat vaikeakulkuisia.
Väestö

Abhasian väestö on kokenut 1990-luvulta lähtien rajuja muutoksia. Viimeisessä Neuvostoliiton aikana suoritetussa väestönlaskennassa 1989 Abhasian ASNT:n asukasluku oli 525 061, josta 45,7 % oli georgialaisia, 17,8 % abhaaseja, 14,6 % venäläisiä, 14,4 % armenialaisia ja 7,5 % muita.[lähde? ] Vuosina 1992–1993 käyty sota johti Abhasian eroamiseen Georgiasta ja noin 80 % georgialaisesta väestöstä, noin 200 000 henkeä, pakeni tai ajettiin maasta.[lähde? ] Abhasian separatistit tekivät sotarikoksia: vähintään 5 000 georgialaista siviiliä (muun muassa naisia ja lapsia) murhattiin.
Vuoden 2011 väestönlaskennan mukaan maan väkiluku oli 240 705 henkeä. 50,7 % väestöstä on abhaaseja, 17.93 % georgialaisia, 17.4 % armenialaisia, 0,2 % venäläisiä, 1,3 % mingreelejä ja 0,6 % kreikkalaisia. Hieman yli puolet väestöstä asuu kaupungeissa ja toinen puolisko maaseudulla. 53,6 % väestöstä on naisia.
Abhasian asutus on keskittynyt Mustanmeren rannikolle.
Kulttuuri

Kirjoitettuja teoksia alkoi ilmestyä abhaasin kielellä verrattain myöhään 1900-luvun alussa. Abhaasin kielen aakkoset luotiin 1800-luvulla. Kuuluisin abhaasikirjailija on Fazil Iskander, joka tosin kirjoitti vain venäjäksi.
Abhasian suosituin urheilulaji on jalkapallo. Maan merkittävin jalkapalloseura on Dinamo Suhumi. Abhasian irtauduttua Georgiasta maahan luotiin oma jalkapalloliiga 1994. Abhasialaiset ovat saavuttaneet ansioita myös muun muassa nyrkkeilyssä (EM David Arshba 2005).
Juhlapäivät

| Pvm | Suomalainen nimi | Paikallinen nimi | Huomautuksia |
| --- | --- | --- | --- |
| 1. tammikuuta | uusivuosi |  |   |
| 7. tammikuuta | joulu |  | joulun ajankohta johtuu ortodoksien juliaanisesta kalenterista |
| 14. tammikuuta | maailman luomispäivä | azhirnihua |   |
| 8. maaliskuuta | kansainvälinen naistenpäivä |  |   |
|  | ortodoksinen pääsiäinen |  | pääsiäisen ajankohta johtuu ortodoksien juliaanisesta kalenterista |
| 9. toukokuuta | voitonpäivä |  | Natsi-Saksan antautuminen 1945 Neuvostoliitolle |
| 30. syyskuuta | Abhasian itsenäisyyspäivä |  | Abhasian itsenäistyminen Georgiasta |
|  | islamilainen syyspäivä | kurbannihua |  |
Aiheesta muualla

Kuvia tai muita tiedostoja aiheesta Abhasia Wikimedia Commonsissa
President of the Republic of Abkhazia. Official site (en, ru, ab, tr) (Arkistoitu – Internet Archive)
Abkhazia: The Long Road to Reconciliation (International Crisis Group, 2013, pdf) (englanniksi) (crisisgroup.org)
Abkhazia - An open wound in Georgia
BBC Regions and territories: Abkhazia (englanniksi) (bbc.co.uk)
Globalis.fi - Georgia (Arkistoitu – Internet Archive)
Abkhazia (Unrepresented Nations and Peoples Organisation) (englanniksi) (unpo.org)
Georgian hallinnolliset alueet
Abhasian presidentti Sergei Bagapš ja Etelä-Ossetian presidentti Eduard Kokoity Venäjän presidentti Dmitri Medvedevin luona Kremlissä 14. elokuuta 2008 juuri 11. elokuuta 2008 tulitaukoon päättyneiden Etelä-Ossetien sodan taisteluiden jälkeen.
Abhasian hallinnollinen jako.
AFC:n karsinnat jalkapallon maailmanmestaruuskilpailuihin 2010

| FIFA World cup 2010 > MM-karsinnat 2010 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2006 |  2014 → |  |  |  |
AFC -maanosaliiton vuoden 2010 jalkapallon MM-kilpailujen karsinnat aloitettiin lokakuussa 2007 ja ne loppuivat syyskuussa 2009. Karsintoihin osallistui 43 maata, karsintojen neljä parasta selviytyi lopputurnaukseen, ja viidenneksi sijoittunut Bahrain karsi Oseanian voittajan Uuden-Seelannin kanssa paikasta lopputurnaukseen. Bahrain hävisi karsinnan yhteismaalein 0-1.
Ensimmäinen kierros

Ensimmäisellä kierroksella Aasian FIFA-rankingissa heikoiten sijoittuneet maat pelasivat kaksoisottelut pääsystä toiselle ja kolmannelle kierrokselle.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Bangladesh  | 1-6 |  Tadžikistan | 1–1 | 0-6   |
| Thaimaa  | 13-2 |  Macao | 6-1 | 7-1   |
| Vietnam  | 0-6 |  Arabiemiraatit | 0-1 | 0-5   |
| Syyria  | 5-1 |  Afganistan | 3-0 | 2-1   |
| Palestiina  | 0–7 |  Singapore | 0–4 | 0–3   |
| Libanon  | 6-3 |  Intia | 4-1 | 2-2   |
| Oman  | 4-0 |  Nepal | 2-0 | 2-0   |
| Jemen  | 3-2 |  Moldova | 3-0 | 0–2   |
| Kambodža  | 1-5 |  Turkmenistan | 0–1 | 1-4   |
| Uzbekistan  | 11-0 |  Kiinan Taipei | 9-0 | 2-0   |
| Kirgisia  | 2-2 (rp. 5-6) |  Jordania | 2-0 | 0–2   |
| Mongolia  | 2-9 |  Pohjois-Korea | 1-4 | 1-5   |
| Itä-Timor  | 3-11 |  Hongkong | 2-3 | 1-8   |
| Sri Lanka  | 0–6 |  Qatar | 0-1 | 0–5   |
| Bahrain  | 4-1 |  Malesia | 4-1 | 0–0   |
| Kiina  | 11-0 |  Myanmar | 7-0 | 4-0   |
| Pakistan  | 0–7 |  Irak | 0–7 | 0–0   |
Toinen kierros

Toisella kierroksella pelasivat ensimmäisen kierroksen voittajista kahdeksan FIFA-rankingissa heikoiten sijoittunutta maata. Otteluparien voittajat selviytyivät kolmannelle kierrokselle.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Jemen  | 1-2 |  Thaimaa | 1–1 | 0-1   |
| Singapore  | 3-1 |  Tadžikistan | 2-0 | 1-1   |
| Indonesia  | 1-1 |  Syyria | 1-4 | 0-7   |
| Hongkong  | 0-3 |  Turkmenistan | 0-0 | 0-3   |
Kolmas kierros

Kolmannen kierroksen lohkovaiheeseen selviytyivät suoraan FIFA-rankingin parhaat Aasian maat, sekä 1. ja 2. kierroksilta lohkovaiheeseen selvinneet joukkueet. Jokaisen lohkon kaksi parasta joukkuetta jatkoivat neljännelle kierrokselle.
Kolmas kierros > Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Australia  | 6 |  3  |  1  |  2  |  7  |  3  | +4 | 10 |
|  Qatar  | 6 |  3  |  1  |  2  |  5  |  6  | -1 | 10 |
|  Irak  | 6 |  2  |  1  |  3  |  4  |  6  | -2 | 7 |
|  Kiina  | 6 |  1  |  3  |  2  |  3  |  4  | -1 | 6 |
Kolmas kierros > Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Japani  | 6 |  4  |  1  |  1  |  12  |  3  | +9 | 13 |
|  Bahrain  | 6 |  3  |  2  |  1  |  7  |  5  | +2 | 11 |
|  Oman  | 6 |  2  |  2  |  2  |  5  |  7  | -2 | 8 |
|  Thaimaa  | 6 |  0  |  1  |  5  |  5  |  14  | -9 | 1 |
Kolmas kierros > Lohko 3

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Etelä-Korea  | 6 |  3  |  3  |  0  |  10  |  3  | +7 | 12 |
|  Pohjois-Korea  | 6 |  3  |  3  |  0  |  4  |  0  | +4 | 12 |
|  Jordania  | 6 |  2  |  1  |  3  |  6  |  6  | 0 | 7 |
|  Turkmenistan  | 6 |  0  |  1  |  5  |  1  |  12  | -11 | 1 |
Kolmas kierros > Lohko 4

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saudi-Arabia  | 6 |  5  |  0  |  1  |  14  |  5  | +9 | 15 |
|  Uzbekistan  | 6 |  5  |  0  |  1  |  15  |  7  | +8 | 15 |
|  Singapore  | 6 |  2  |  0  |  4  |  7  |  16  | -9 | 6 |
|  Libanon  | 6 |  0  |  0  |  6  |  3  |  14  | -11 | 0 |
Kolmas kierros > Lohko 5

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Iran  | 6 |  3  |  3  |  0  |  7  |  2  | +5 | 12 |
|  Arabiemiirikunnat  | 6 |  2  |  2  |  2  |  7  |  7  | 0 | 8 |
|  Syyria  | 6 |  2  |  2  |  2  |  7  |  8  | -1 | 8 |
|  Kuwait  | 6 |  1  |  1  |  4  |  8  |  12  | -4 | 4 |
Neljäs kierros

Neljännellä kierroksella kymmenen karsintojen parasta maata jaettiin kahteen lohkoon. Lohkojen kaksi parasta selviytyivät MM-lopputurnaukseen.